तस्करले सेटिङ गरी भिजिट भिसामा दुबई, कतार, साउदी अरेबिया, कुवेतलगायत मुलुकमा कामदार पठाइरहेको स्रोतको दाबी छ। यसरी खाडी मुलुक पुग्ने नेपाली युवायुवती उतै बस्ने गरेका छन्। विभिन्न म्यानपावर कम्पनी र त्यहाँ काम गर्ने एजेन्ट तस्करीमा संलग्न हुँदै आएको स्रोत बताउँछ। उनीहरूको 'आर्थिक सम्बन्ध' विमानस्थलका प्रहरी, अध्यागमन र एयरलान्सका कर्मचारीसँग छ। स्रोतका अनुसार पछिल्लो पटक असार १३ गते मानव तस्करले १० जनालाई भिजिट भिसामा दुबई पठाएका थिए।
